மின்னஞ்சல் மூலமாக

**தமிழ்நாடு பள்ளிக் கல்வி இணை இயக்குநரின் (மேல்நிலைக்கல்வி) செயல்முறைகள்,** **சென்னை - 6**

ந.க.எண். 029763/டபிள்யூ2/இ1/2019, நாள். 26 .06.2019

பொருள்: தமிழ்நாடு மேல்நிலைக்கல்விப்பணி – 01.01.2019 நிலவரப்படி பட்டதாரி ஆசிரியர் பணியிலிருந்து பணிமாறுதல் மூலம் முதுகலையாசிரியர்களாக பதவி உயர்வு வழங்கத் தகுதி வாய்ந்த நபர்களின் திருத்திய தேர்ந்தோர் பெயர்ப்பட்டியல் வெளியிடுதல் – சார்பாக.

பார்வை: 1.தமிழ்நாடு பள்ளிக் கல்வி இணை இயக்குநரின் (மேல்நிலைக்கல்வி) செயல்முறைகள் ந.க.எண். 029763 / டபிள்யூ2 /இ1/ 2019, நாள். 28 .05.2019

, 2. அனைத்து மாவட்ட முதன்மைக் கல்வி அலுவலர்களிடமிருந்து பெறப்பட்ட கருத்துருக்கள்.

----

01.01.2019 நிலவரப்படி பட்டதாரி ஆசிரியர் பணியிலிருந்து பணிமாறுதல் மூலம் முதுகலையாசிரியர்களாக பதவி உயர்வு வழங்க முதன்மைக் கல்வி அலுவலர்களிடமிருந்து பெறப்பட்ட கருத்துருக்களின் அடிப்படையில் தகுதி வாய்ந்த நபர்களின் பெயர்ப்பட்டியல், பதவி உயர்வு அளிக்கப்படவுள்ள ஆசிரியர்களை காட்டிலும் அதிகமாக தயாரிக்கப்பட்டு உத்தேச பெயர்ப்பட்டியல் அனுப்பி வைக்கப்பட்டது. பட்டியலில் சேர்க்கை திருத்தம் மற்றும் நீக்கம் ஏதுமிருப்பின் சார்ந்த ஆசிரியர்களிடமிருந்து மேல்முறையீட்டினை பெற்று அனுப்பவும் நீக்கம், சேர்க்கை மற்றும் திருத்தம் ஏதுமில்லையெனில் இன்மை அறிக்கையினையும் பெற்று அனுப்பவும் பார்வை(1)ல் கண்டுள்ள செயல்முறைகளின் வாயிலாக அனைத்து முதன்மைக் கல்வி அலுவலர்களுக்கும் தெரிவிக்கப்பட்டது.

அதனடிப்படையில் பார்வை(2)ன்படி அனைத்து முதன்மைக் கல்வி அலுவலர்களிடமிருந்து கருத்துருக்கள் பெற்று 01.01.2019ன்படியான பட்டதாரி ஆசிரியர் பணியிலிருந்து முதுகலை ஆசிரியர்களாக பதவி உயர்வு வழங்கத் தகுதியுள்ளவர்களின் திருத்திய தேர்ந்தோர் பெயர்ப்பட்டியல் அனைத்து முதன்மைக்கல்வி அலுவலர்களுக்கும் அனுப்பி வைக்கப்படுகிறது.

இப்பட்டியலில் இடம் பெற்றுள்ள அனைத்து ஆசிரியர்கள் மீதும் ஏதேனும் ஒழுங்கு நடவடிக்கை நிலுவையில் உள்ளதா என மீளவும் கூர்ந்தாய்வு செய்து ஒழுங்கு நடவடிக்கை ஏதும் நிலுவையில் இருப்பின் அவ்வாசிரியர்களின் பெயர்களை பட்டியலிருந்து நீக்கம் செய்ய உரிய நடவடிக்கை மேற்கொள்ள சார்ந்த முதன்மைக்கல்வி அலுவலர்களுக்கு அறிவுறுத்தப்படுகிறது.

மேலும் 01-01-2018 நிலவரப்படி பதவி உயர்வு கலந்தாய்வில் கலந்து கொண்டு தற்காலிக உரிமைவிடல் (ஒரே பாடம் / வெவ்வேறு பாடம்) செய்த நபர்களின் பெயர்கள் பரிந்துரை செய்யப்பட்டுள்ளது தெரிவந்துள்ளது. இது போன்று ஏதேனும் ஆசிரியர்கள் பெயர் பரிந்துரை செய்யப்பட்டு இப்பட்டியலில் இருப்பின் அவ்வாசிரியர்களின் பெயர்களை பட்டியலிருந்து நீக்கம் செய்ய உரிய நடவடிக்கை மேற்கொள்ள சார்ந்த முதன்மைக்கல்வி அலுவலர்களுக்கு அறிவுறுத்தப்படுகிறது.

இத்துடன் இணைக்கப்பட்டுள்ள திருத்திய தேர்ந்தோர் பெயர்பட்டியலில் மேல்முறையீடு ஏதுமிருப்பின் அது குறித்த விவரங்களை உரிய ஆவணங்களின் நகல்களுடன் இணைத்து **03-07-2019** அன்றுக்குள்இவ்வியக்ககத்திற்கு அனுப்புமாறு அனைத்து முதன்மைக் கல்வி அலுவலர்களும் கேட்டுக் கொள்ளப்படுகிறார்கள். அவ்வாறு மேல்முறையீடுகள் ஏதும் இல்லையெனில் ‘**இன்மை அறிக்கையினை’** பாடவாரியாகத் தனித்தனியாக தவறாமல் அனுப்புமாறும் கேட்டுக்கொள்ளப்படுகிறது.

மேற்கண்டுள்ளவாறு நிர்ணயிக்கப்பட்ட காலக்கெடுவிற்கு பிறகு பெறப்படும் மேல்முறையீடு ஏற்றுக் கொள்ளப்படமாட்டாது என திட்டவட்டமாக இதன் மூலம் தெரிவிக்கப்படுகிறது.

தேர்ந்தோர் பெயர் பட்டியலினை தங்கள் ஆளுகைக்குட்பட்ட அனைத்து அரசு/நகராட்சி/உயர்நிலை மற்றும் மேல்நிலைப்பள்ளித் தலைமை ஆசிரியர்களுக்கு சுற்றுக்கு விட்டு ஒப்புதல் பெற்றுக் கொள்ளவும் அறிவுறுத்தப்படுகிறது.

இச்செயல்முறைகளைப் பெற்றுக் கொண்டமைக்கான ஒப்புதல் அளிக்குமாறு கேட்டுக் கொள்ளப்படுகிறது.

**இணைப்பு:**தமிழ், ஆங்கிலம், கணிதம், இயற்பியல், வேதியியல்

தாவரவியல், விலங்கியல், பொருளியல், வணிகவியல்,

புவியியல் மற்றும் சிறுபான்மை மொழி பாடங்கள்

ஆகிய பாடங்களுக்கான தேர்ந்தோர் பெயர் பட்டியல்.

ஒம்- ஏ.எஸ்.இராதாகிருஷ்ணன்

**இணை இயக்குநர் (மேல்நிலைக்கல்வி)**

**பெறுநர்**

அனைத்து முதன்மைக் கல்வி அலுவலர்கள்

அனைத்து கூடுதல் முதன்மைக் கல்வி அலுவலர்கள் (அகஇ)

நகல்: 1) திட்ட இயக்குநர், அனைவருக்கும் கல்வி இயக்கம், சென்னை-6

(பணிந்தனுப்பப்படுகிறது.)

2) திட்ட இயக்குநர், அனைவருக்கும் இடைநிலைக்கல்வித்திட்டம், சென்னை-6

(பணிந்தனுப்பப்படுகிறது)

3) இயக்குநர், மாநில கல்வியியல் பயிற்சி மற்றும் ஆராய்ச்சி நிறுவனம், சென்னை-6.

(பணிந்தனுப்பப்படுகிறது)

4) இயக்குநர், பள்ளிசாரா மற்றும் வயது வந்தோர் கல்வி இயக்ககம், சென்னை-6

(பணிந்தனுப்பப்படுகிறது).